Na podlagi 36., 47. in 59. člena Statuta Univerze v Ljubljani (Ur. l. RS, št. 8/05, s spremembami, dopolnitvami in pripombami), v skladu z določili Zakona o visokem šolstvu (ZViŠ – UPB 2 – Ur. l. RS, št. 100/2004) in skladno z določili Meril za volitve v nazive visokošolskih učiteljev, znanstvenih delavcev ter sodelavcev Univerze v Ljubljani, je Senat Univerze v Ljubljani na 20. seji dne 29.9.2015 sprejel naslednji

**Pravilnik o *preizkusnem predavanju***

**I. SPLOŠNO DOLOČILO**

**1. člen**

S tem pravilnikom se ureja postopek izvedbe javnega preizkusnega predavanja kandidata, ki prvič prosi za izvolitev v naziv visokošolskega učitelja.

**2. člen**

Uspešnost javnega preizkusnega predavanja, s katerim kandidat v postopku za izvolitev v naziv izkazuje pedagoško usposobljenost, ocenijo poročevalci za izdelavo strokovne ocene o strokovni ali umetniški usposobljenosti kandidata ter študent, ki ga določi študentski svet članice.

**II. JAVNO PREIZKUSNO PREDAVANJE**

**3. člen**

Po imenovanju najmanj treh poročevalcev za oceno strokovne, znanstvene, umetniške in pedagoške usposobljenosti kandidata s strani senata članice, pri kateri poteka postopek za izvolitev v naziv, le-ti skupaj s kandidatom določijo temo ter datum javnega preizkusnega predavanja.

Datum preizkusnega predavanja mora biti določen tako, da ima kandidat na voljo (najmanj) 30 dni za pripravo na preizkusno predavanje. V kolikor kandidat soglaša, je rok za pripravo na preizkusno predavanje lahko krajši od 30 dni.

Na umetniškem področju (npr.: Akademija za glasbo) se določi temo in program koncerta.

O izbranem datumu morajo poročevalci obvestiti strokovno službo, ki je odgovorna za koordinacijo in posredovanje kontaktov, in ki o izbranem datumu seznani predstavnika študentskega sveta.

Če se kateri od imenovanih poročevalcev ne more udeležiti predavanja, senat članice določi nadomestnega člana.

Poročevalci ter študent ocenijo uspešnost predavanja in pripravijo o tem posebno poročilo, ki mora biti skladno z določili tega pravilnika.

**III. POROČILO O JAVNEM PREIZKUSNEM PREDAVANJU**

**4. člen**

Poročevalci in predstavnik študentskega sveta v poročilu o javnem preizkusnem predavanju pripravijo skupno oceno opravljenega javnega preizkusnega predavanja.

**5. člen**

Poročilo o javnem preizkusnem predavanju vsebuje naslednje obvezne sestavine:

- ime članice na kateri je kandidat zaprosil za izvolitev;

- ime in priimek kandidata;

- zaprošeni naziv;

- zaprošeno habilitacijsko področje;

- datum javnega preizkusnega predavanja;

- naslov javnega preizkusnega predavanja;

- lokacija, kjer je predavanje potekalo;

- ura pričetka predavanja;

- ura konca predavanja;

- poimenska navedba prisotnih poročevalcev in predstavnika študentskega sveta;

- vsebina predstavitve v okviru predavanja;

- navedba ciljne skupine poslušalcev in okvirno število prisotnih,

- ocena pedagoškega pristopa/usposobljenosti, komunikacija z občinstvom, stopnja motiviranosti/spodbujanja študentov k razpravi, originalnost in kreativen pristop, sposobnost ustreznega jasnega in razumljivega izražanja, metodično-didaktična znanja ter uporaba didaktičnih metod in oblik dela;

- odzivnost na vprašanja občinstva in poročevalcev ter predstavnika študentskega sveta (sposobnost kandidata, da odgovor utemelji);

- navedba morebitne uporabe inovativnih didaktičnih pripomočkov;

- ugotovitev/sklep poročevalcev in predstavnika študentskega sveta ali je kandidat uspešno opravil javno preizkusno predavanje;

- podpisi poimensko navedenih poročevalcev in predstavnika ŠS;

- kraj, datum.

**6. člen**

Poročilo o javnem preizkusnem predavanju mora biti oddano v strokovno službo članice, na kateri je kandidat zaprosil za izvolitev v roku 15 dni po opravljenem predavanju, v nasprotnem primeru strokovna služba poročevalce in predstavnika študentov pozove, da utemeljijo razloge pri zamudi oddaje zapisnika in poročilo oddajo v najkrajšem možnem času.

**IV. PREHODNE IN KONČNE DOLOČBE**

**7. člen**

Ta pravilnik začne veljati po sprejetju na Senatu Univerze v Ljubljani in njegovi objavi na spletnih straneh UL.

prof. dr. Ivan Svetlik

Predsednik Senata Univerze v Ljubljani

Priloga:

- obrazec poročila o preizkusnem predavanju

Priloga: Obrazec poročila o preizkusnem predavanju

**I. Osnovni podatki**

|  |  |
| --- | --- |
| Članica: |  |
| Ime in priimek kandidata: |  |
| Zaprošeni naziv kandidata: |  |
| Zaprošeno habilitacijsko področje: |  |
| Datum predavanja: |  |
| Ura začetka in ura konca predavanja: | začetek ob \_\_\_\_\_\_ uri in zaključek ob \_\_\_\_\_ uri |
| Naslov predavanja: |  |
| Lokacija predavanja: |  |
| Poimenska navedba prisotnih poročevalcev in predstavnika študentskega sveta: | 1.  2.  3.  4. |

**II. Vsebina predstavitve v okviru predavanja**

**III. Navedba ciljne skupine poslušalcev**

**IV. Okvirno število prisotnih: \_\_\_\_\_\_\_\_\_\_\_\_\_\_\_**

**V. Ocena pedagoškega pristopa / usposobljenosti** (komunikacija z občinstvom, stopnja motiviranosti / spodbujanja študentov k razpravi, originalnost in kreativen pristop, sposobnost ustreznega jasnega in razumljivega izražanja, metodično-didaktična znanja ter uporaba didaktičnih metod in oblik dela, navedba morebitne uporabe inovativnih didaktičnih pripomočkov)

**VI. Odzivnost na vprašanja občinstva in poročevalcev ter predstavnika študentskega sveta** (sposobnost kandidata, da odgovor utemelji)

**VII. Ugotovitev / sklep poročevalcev in predstavnika študentskega sveta ali je kandidat uspešno opravil javno preizkusno predavanje: DA NE**

Eventualna dodatna obrazložitev:

**VIII. Podpisi poimensko navedenih poročevalcev in predstavnika ŠS;**

1. Ime in priimek, poročevalec, podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_

2. Ime in priimek, poročevalec, podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ime in priimek, poročevalec, podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ime in priimek, predstavnik Študentskega sveta, podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum poročila